નવી દિલ્હી: વિદેશ પ્રધાન સુષમા સ્વરાજ અન્ય દેશોમાં ફસાયેલા ભારતીય નાગરિકોની મદદ કરવા માટે જાણીતા છે. શુક્રવારે તેમને એક પરિણીત કપલની લગભગ 10 મહિનાની રાહ પૂરી કરીને ‘વહુને ભારત પરત લાવવાનો ભરોસો અપાયો છે.’ સંતોષ અાચારી વ્યવસાયે એક બિઝનેસમેન છે. 10 મહિના પહેલાં તેમનાં લગ્ન દક્ષિણ અાફ્રિકાના જ્હોનિસબર્ગની મોનિકા લિઝા સાથે થયાં હતાં. લગભગ ચાર મહિના પહેલા સંતોષ મોનિકાને ભારત પોતાના પરિવાર પાસે લાવવા ઇચ્છતા હતા. પરંતુ વિઝા મળવામાં સમસ્યા થઈ. દક્ષિણ અાફ્રિકા સ્થિત ભારતીય ઉચ્ચાયોગે મોનિકાના જૂના વિઝા દરમિયાન નિયમોના ઉલ્લંઘનની વાત કરી.